Amina Alaoui

Amina Alaoui (; s. 1964 Fès) on marokkolainen muusikko. Hän on erikoistunut gharnati-musiikkityyliin, joka siirtyi Granadasta Marokkoon 1400-luvulla.

Alaouia on säestänyt monissa konserteissa rabatilaisen arabialais-andalusialaisen musiikin esittäjä Ahmed Piron yhtye. Alaouin musiikillisilla yhteistyökumppaneilla on ollut taustoja keskiajan musiikin, persialaisen musiikin ja flamencon aloilla. Tehtyään Jon Balken ja Jon Hassellin kanssa Siwan-levytyksen Alaoui teki laulajana oman Arco Iris -levynsä (2011), jolla hänen säestäjiään ovat José Luis Montón, Eduardo Miranda, Saïfallah Ben Abderrazak, Sofiane Negra ja Alaouin poika Idriss Agnel. Alaoui on musiikkiuransa ohella tutkinut filologiaa, kielitiedettä ja tanssia.

Lähteet 

Marokkolaiset laulajat
Vuonna 1964 syntyneet
Elävät henkilöt